# Фәрһад Фәткуллин

Википедиядә Фәткуллин фамилияле башка кешеләр турында мәкаләләр дә бар.
Фәрһад Фәткуллин, Фәрһад Наил улы Фәткуллин (1979 елның 2 ноябре, ССРБ, РСФСР, ТАССР, Казан) — синхрон тәрҗемәче, фрилансер, «Ел викимедиачысы — 2018» (ингл.), Татарстан Республикасы Президенты каршындагы татар телен саклау һәм үстерү мәсьәләләре комиссиясенең иҗтимагый әгъзасы.

# Фәрһад Фәткуллин
## Тәрҗемәи хәле

Фәрһад Наил улы Фәткуллин 1979 елның 2 ноябрендә ТАССРның башкаласы Казанда туган.
1986 елда Казан шәһәренең француз телен тирәнтен өһрәнүче 123-нче урта мәктәпкә укырга бара. 1993 елдан Эртугрул Гази исемендәге татар-төрек лицеенда белем ала. 1995-1997 елларда АКШның Миссури штатының Клейтон шәһәре урта мәктәбендә (ингл.) укый. Татар, рус, француз, төрек, инглиз һәм итальян телләрен белә
2002 елда Казан федераль университетының Икътисад һәм финанс институты бакалавриатын «Предприятие белән идарә итү» (финанс менеджменты) һөнәре буенча белем ала. 2008 елда Казанның Социаль һәм гуманитар белем институты специалитет мәдәниятара коммуникациясе буенча белем ала. 2008 елда биш ай дәвамында АКШның Теннесси штаты Генераль ассамблеясының (ингл.) финанс контроле һәм бюджет анализы комитетларында стажировка үтә
2006-2013 елларда Татарстан Президенты тәрҗемәчесе булып эшли.
2009 елдан — Бөтендөнья банкының штаттан тыш тәрҗемәчесе.
2010-2012 елларда Казан федераль университетының Икътисад һәм финанс институты һәм АКШ-ның Нью-Йорк дәүләт университеты икеле диплом программасы укытучысы булып эшли.
2012 елда Сингапурның Lee Qwan Yew Institute of Public Policy & Civil Service College (ингл.), ә 2015 елда — INSEAD Executive MBA (рус.) (Фонтенбло, Әбу-Даби, Вена) белем бирү программаларын уза.

# Фәрһад Фәткуллин
## Википедия волонтёрлыгы

* 2012 елдан Татарча Википедиядә актив. Хисап язмасы — frhdkazan, глобаль кертеме статистикасы.
* 2015 елдан — «Россия халыклары телләрендәге Википедияләр» мегапроектында катнаша.
* 2016 да Сәләт ВикиМәктәбе проектын башлата.
* 2017 елда «Викимедиа РУ» (рус.) коммерцияле булмаган хезмәттәшлегендә.
* 2018 елдан — халыкара татар телле викимедиачылары төркеме әгъзасы.
* 2020 елдан — халыкара төрки телле викимедиачылар төркемнәре әгъзасы, Татарча Википедиянең идарәчесе.
* Вики-Татарстан, Эзтабар.tatar, QRpedia.KZN һәм башка Вики-проектлары автордашы һәм волонтёр катнашучысы.

# Фәрһад Фәткуллин
## Иҗтимагый эшчәнлеге

2020 елдан бирле Тат.Комиссия чикләрендә Татарча Вики-хезмәттәшлек проектлары (рус.) вәкиле булып тора. Икенче утырышында әгъзаларны бу юнәлеш белән таныштырды. Татарча Википедиядә төрле бәйге һәм марафоннарны оештыру һәм үткәрүдә катнаша.
2021 елда Piter.tatar сайты редакциясе татарча белмәгән татарларны таныштыру өчен оештырган лекцияне тәкъдим итте, соңрак Санкт-Петербург татар медиафорумында һәм нәтиҗәдә туган «Татар порталлары союзы» хезмәттәшлеге чикләрендә Вики буенча материалларны әзерләде.
2022 елда Татнетны үстерү фондының Попечительләр советына кабул ителде.

# Фәрһад Фәткуллин
## Гаилә

Фәрһад Фәткуллин өйләнгән, кызы һәм улы бар..

# Фәрһад Фәткуллин
## Матбугатта әңгәмәләре

* Фархад Фаткуллин: «Кто-то считает себя орком или гоблином и указывает это при переписи». Интернет-газета «Реальное время», 07:00, 25.02.2020 2020 елның 25 февраль көнендә архивланган.
* Евгения Чеснокова. Фархад Фаткуллин: «Надо собрать и сохранить все знания человечества» // Газета «Республика Татарстан». — 2018. — Вып. 114 (28496).
* Анна Круглова (2018-07-25). «„Википедия“ тоже необъективна»: лауреат премии всемирной интернет-энциклопедии о тонкостях перевода и редактуры в сети. RT на русском.
* Варвара Бахтыбаева (2018-07-31). Фархад Фаткуллин: «Господа, которые критикуют Википедию, абсолютно правы…». Реальное время. әлеге чыганактан 2022-02-06 архивланды. 2022-02-06 тикшерелгән.
* Ильнур Ярхамов (2020-10-19). «Какой смысл сохранять язык, если он не описывает всё и вся в этом мире?». Kazanfirst.